B. Osobitná časť

K bodu 1
Ide o legislatívno-technickú úpravu, text si vyžadoval spresnenie v nadväznosti na prijaté rozhodnutia Stálej medzinárodnej komisie na skúšky ručných palných zbraní C.I.P. (ďalej len „C.I.P.“), ktoré sú zapracované v prílohe č. 2 v bodoch 2 a 3.
K bodu 2
Ide o legislatívno-technickú úpravu v podobe vypustenia odseku, ktorý sa v praxi neaplikuje a s tým súvisiacu legislatívno-technickú úpravu.
K bodu 3
Rozširuje sa vymedzenie pôsobnosti nariadenia vlády Slovenskej republiky č. 397/1999 Z. z., ktorým sa ustanovujú podrobnosti o technických požiadavkách a postupoch posudzovania zhody na strelné zbrane a strelivo v znení neskorších predpisov. Ide o technickú úpravu, ktorá umožní vykonávanie posudzovania špecifických druhov streliva nad rámec požiadaviek C.I.P., ktorého platnosť bude iba na území Slovenskej republiky.
K bodu 4
Cieľom úpravy je zosúladenie reálnej aplikačnej praxe v rámci legislatívnych podmienok Európskej únie.
K bodu 5
Ide o legislatívno-technickú úpravu v súlade s aplikačnou praxou.   
K bodu 6
Ide o legislatívno-technickú úpravu, zosúladenie použitých pojmov so skutočným výkonom činností.    
K bodu 7
Ide o legislatívno-technickú úpravu vzhľadom na potrebu vyšpecifikovať značky, ktoré sa používali do prijatia rozhodnutí C.I.P. o zavedení jednotných značiek na označovanie zbraní a streliva a ich vstupu do platnosti. 
Zapracúvajú sa rozhodnutia C.I.P. prijaté na XXX. plenárnom zasadnutí C.I.P. (príloha č. 2, časť B, bod 1),  XXXI. plenárnom zasadnutí C.I.P. (príloha č. 2, časť B, bod 2), v prílohe č. 2 časti B, bode 3 sa uvádzajú národné identifikačné značky členských štátov C.I.P., ktoré je potrebné umiestňovať na zbrane a strelivo spolu s jednotnými značkami C.I.P. a v prílohe č. 2, časti B, bode 4 sa uvádzajú špecifické značky Slovenskej republiky, ktoré budú popri jednotných značkách C.I.P. platné od 20. októbra 2014 pre strelné zbrane a strelivo.